ગુજરાત હાઈકોર્ટે શહેરની કથળેલી ટ્રાફિક વ્યવસ્થા અને ટ્રાફિકની સમસ્યા માટે અમદાવાદ પોલીસ કમિશનર અે મ્યુનિસિપલ કમિશનરને બોલાવી ઠપકો આપ્યો હતો, બસ તે દિવસથી અમદાવાદ પોલીસ અને મ્યુનિસિપલ અધિકારીઓ રસ્તા ઉપર ઉતરી ગયા, શહેરના રસ્તા ઉપર લારી અને ખુમચા લઈ ઉભા રહેતા લોકોની સ્થિતિ ગરીબના બૈરા જેવી હોય છે, જયારે પણ તંત્ર ઉપર દબાણ વધે કે શહેરની સ્થિતિ આવી કેમ તો તરત તંત્ર સૌથી પહેલા ગરીબ માણસોની લારીઓને નિશાન બનાવે છે, શહેરની ટ્રાફિક અને પાર્કિગની સમસ્યામાં રસ્તાની બાજુમાં ઉભી રહેતી લારીઓ પણ એક કારણ છે, પણ તે મુખ્ય કારણ નથી, પણ તંત્ર અને શહેરીઓ માને છે કે તેમની જીંદગી લારીઓવાળાઓએ જ ખરાબ કરી નાખી છે.